**Republika e Shqipërisë**

**Ministria e Arsimit dhe Sportit**

**Përmirësimi i aksesit të barabartë në shërbimet publike të standardit të lartë nëpërmjet operacionit Govtech**

**Termat e Referencës**

**për**

***Menaxherin e Projektit SmartLab për ekipin e implementimit të SmartLab-eve***

1. **PËRMBAJTJA**

Banka Botërore po financon Programin "Përmirësimi i aksesit të barabartë në shërbimet publike të standardit të lartë nëpërmjet operacionit Govtech", me synimin që të transformojë të mësuarit, të modernizojë shërbimin ndaj klientit dhe të sigurojë akses për të gjithë qytetarët, së bashku me Agjencinë Kombëtare për Shoqërinë e Informacionit (AKSHI në vijim) si agjencia kryesore e zbatimit të Programit.

Programi strukturohet në tre Fusha Rezultatesh:

**Fusha e Rezultateve 1: Përmirësimi i qasjes në shërbimet elektronike dhe përvojës së përdoruesit.** Kjo FR do të mbështesë qëllimet e programit qeveritar për përmirësimin e: (i) përdorshmërisë, efikasitetit dhe proaktivitetit të portalit e-Albania; dhe (ii) cilësisë së shërbimeve digjitale, për të ofruar zgjidhje të përparuara dhe ndërvepruese në platforma të sigurta, si dhe për të përmirësuar Standardet e Shërbimit Digjital.

**Fusha e Rezultateve 2: Rritja e aftësive dhe gjithë përfshirjes digjitale.** Kjo FR do të mbështesë objektivat e programit për Transformimin Digjital Shqiptar, për të transformuar të mësuarit, për të modernizuar shërbimin ndaj klientit dhe për të siguruar akses për të gjithë qytetarët.

**Fusha e Rezultateve 3: Forcimi i mundësuesve parësorë të GovTech-ut.** Kjo FR mbështet Qeverinë e Shqipërisë në objektivat e programit të saj për: (i) forcimin e të dhënave të qeverisjes, sigurinë dhe transparencën e të dhënave; dhe (ii) adoptimin e sistemeve digjitale të mundshme, kërkesave dhe proceseve inteligjente. Përveç kësaj, aspekte të kësaj FR janë ndërvepruese për aq kohë sa mbështesin arritjet e rezultateve të FR 1 dhe 2: për shembull, shërbimet pro-aktive kërkojnë një kontroll të mirë të të dhënave.

Këto Terma Reference (ToR), i referohen veçanërisht Fushës së Rezultatit 2 dhe aktiviteteve të SmartLab-eve, siç janë të ilustruara edhe në Aneksin 1. Duke qenë se AKSHI është Agjencia kryesore përgjegjëse e zbatimit për arritjen e rezultateve të Programit dhe për aktivitetet e SmartLab-eve, ata do të caktojnë specifikimet teknike të pajisjeve TIK, do të prokurojnë, instalojnë dhe vendosin SmartLab-et në 200 shkolla, do të sigurojnë disponueshmërinë e internetit me kapacitetin e nevojshëm, do të ofrojnë mbështetje për mirëmbajtjen e pajisjeve dhe do të jenë përgjegjës për SMIP-in në shkolla. Ministria e Arsimit dhe Sportit (MAS) do të jetë përgjegjëse për zbatimin e aktiviteteve të SmartLab-eve dhe nuk do të kufizohet për zhvillimin dhe ofrimin e kurrikulës TIK për klasat 1-3, gjetjen e një zgjidhje e-learning për Numeracionin në klasat 1-3, zhvillimin dhe zbatimin e strategjive të vazhdueshme për zhvillimin profesional të mësuesve dhe drejtorëve të shkollave, vlerësimin e mësimnxënies nga nxënësit dhe raportimin e rezultateve tek AKSHI brenda afateve (Detajet për SmartLab-et janë në Aneksin 1).

MAS kërkon të rekrutojë një Ekspert me përvojë dhe me ekspertizën e nevojshme, ashtu siç shpjegohet në seksionin e Kualifikimeve dhe Eksperiencës në këtë ToR, për të udhëhequr një ekip profesionistësh për të planifikuar, zbatuar dhe arritur rezultatet e aktiviteteve SmartLab.

1. **OBJEKTIVAT**

Qëllimi i Ekspertit është që të udhëheqë ekipin për implementimin e SmartLabe-eve në MAS, për të planifikuar dhe realizuar aktivitetet e SmartLab-eve në përputhshmëri me Planin e Implementimit të miratuar, në bashkëpunim me profesionistë, punonjës të MAS, Njësinë e Koordinimit tek AKSHI dhe me aktorë të tjerë të interesuar.

Detyrat Specifike:

***Planifikimi dhe realizimi i aktiviteteve për SmartLab-et:***

* Të udhëheqë ekipin për implementimin e SmartLab-eve:
* Të përgatisë/përditësojë Planin e Implementimit dhe Monitorimit të performancës së SmartLab-eve dhe ta prezantojë atë tek Grupi i Punës, për miratimet e nevojshme.
* Të zbatojë planin në tërësi, në bashkëpunim me ekipin për implementimin e SmartLab-eve.

***Koordinimi:***

* Të koordinohet me Njësinë e Koordinimit (CU), e cila është themeluar për zbatimin e projektit GovTech brenda AKSHI-it, për mbështetjen e nevojshme.
* Të koordinohet me Drejtoritë/Departamentet e tjera brenda MAS dhe agjencitë e tjera si ASCAP, për planifikimin, zbatimin dhe monitorimin në mënyrë efikase për SmartLab-et.
* Të koordinohet me agjenci të tjera të jashtme si Fondacioni Shqiptaro-Amerikan për Zhvillim (AADF), për zbatimin efektiv të aktiviteteve të SmartLab-eve.

***Monitorimi, Vlerësimi dhe Raportimi***

* Të mundësojë mekanizma efikase për monitorimin e zbatimit të planit, të mbledhë dhe përmbledhë të dhënat e monitorimit dhe t’i ndarjë ato me përfaqësuesit e MAS dhe AKSHI.
* Të koordinojë për përgatitjen e progres raporteve të çdo tremujori dhe t’i ndajë ato me Grupin e Punës për SmartLab-et, në çdo tremujor dhe/ose sipas kërkesave të MAS dhe/ose Grupit të Punës të SmartLab-eve.
* Të përgatisë dokumentet e nevojshme për misionet e mbikqyrjes që do të zhvillohen nga Banka Botërore dhe t’i facilitojë këto mbikqyrje, sipas agjendës së dakordësuar.
* Të përgatisë raportin e arritjes së rezultateve për Indikatorët e lidhur me Disbursimin, në përputhje me protokollin e dakordësuar të Projektit dhe të facilitojë në verifikimin nga agjencitë e palëve të treta kontrrolluese.

***Besueshmëria***

* Në bashkëpunim me ekipin për implementimin e SmartLab-eve, të përgatisë buxhetin për implementimin e SmartLab-eve, duke siguruar që shpenzimet të jenë brenda buxhetit të alokuar.
* Duke ndjekur procedurat standarde, të komunikojë më Drejtorinë e Buxhetit dhe Financave në MFE, nëpërmjet strukturave të posaçme të MAS-it, për të siguruar që buxheti i ekipit për implementimin e SmartLab-eve dhe planet financiare të projektit të jenë të integruara në proceset e parashikimeve të MFE-së.
* Të koordinojë për dakordësi në marrëveshjet e projektit, duke përfshirë auditimin, si dhe të përpilojë dhe të dorëzojë Raportin Financiar të Ndërmjetëm (IRF), auditimin ligjor etj.

***Masat Mjedisore dhe Sociale***

* Të sigurojë dakordësimin për marrëveshjet e masave mjedisore dhe sociale të projektit dhe të përgatisë raportet e dakordësisë.

***Komunikimi dhe Shpërndarja e Informacionit***

* Të mundësojë komunikim efektiv mbi aktivitetet e SmartLab brenda MAS-it, me hierarki të ndryshme në MAS, me agjenci dhe aktorë të tjerë, duke përfshirë dhe qytetarët.
* Në bashkëpunim me departamentin e komunikimit në MAS, të shpërndajë informacionin në mënyrë të përshtatshme mbi aktivitetet dhe rezultatet e arritura.
1. **KËRKESAT PËR RAPORTIM**

Eksperti do të punojë si pjesë e ekipit për implementimin e SmartLab-eve. Ai/ajo do të raportojë dhe do të punojë nën drejtimin e Drejtorit të Përgjithshëm të Zhvillimit për Arsimin dhe Sportin. Eksperti do të punojë në bashkëpunim me MAS, ASCAP dhe aktorë të tjerë, duke siguruar që projekti të menaxhohet në mënyrë efikase dhe në përputhje me objektivat e Dokumentit të Vlerësimit të Projektit (PAD), Marrëveshjes së Huasë dhe Manualit Operacional të Projektit (POM).

1. **KOHËZGJATJA E DETYRËS**

Eksperti do të punojë në ambientet e MAS në Tiranë dhe me kohë të plotë gjatë peridhës së kryerjes së detyrës. Kohëzgjatja fillestare e detyrës është 12 muaj që nga nënshkrimi i kontratës dhe/ose hyrjes në fuqi së kontratës, dhe nëse specifikohet ndryshe në kontratë, me opsionin e rinovimit bazuar në performancën e punës. Ekspertit do t'i ofrohen mundësi për t'u zhvilluar profesionalisht, duke ndjekur trajnime dhe kurse gjatë periudhës së detyrës.

1. **KONTRIBUTI I KLIENTIT**

MAS do të mundësojë:

* Hapësirat dhe pajisjet e zyrës, lidhjen me internet dhe mjete komunikimi, të nevojshme që Eksperti të kryejë detyrat e caktuara.
* Të gjithë informacionin e kërkuar për kryerjen në mënyrë efektive të detyrave nga Eksperti.
* Të nxjerrë udhëzimet e nevojshme zyrtare për të gjitha drejtoritë, departamentet dhe agjencitë përkatëse për zgjerimin e bashkëpunimit me Menaxherin e Projektit, për t'i mundësuar atij/asaj kryerjen e detyrave në mënyrë efikase.
1. **TERMAT DHE KUSHTET E TJERA**

Termat dhe kushtet do të vendosen nga MAS.

1. **KUALIFIKIMET, PËRVOJA DHE AFTËSITË**

Eksperti duhet të ketë:

* Minimalisht Diplomë Master në administrim biznesi, shkenca administrimi, ekonomi, teknologji informacioni, shkenca shëndetësore ose fusha të ngjashme.
* Të paktën 10 vjet përvojë profesionale në fushën e menaxhimit, arsimit, financës dhe teknologjisë, për të patur sukses në sektorë të ndryshëm. Përvoja të mëparshme në projekte /organizata ndërkombëtare do të jenë avantazh.
* Një Menaxher Projekti me përvojë që i drejton projektet/programuesit përmes ndryshimeve dhe sfidave, duke i udhëhequr ekipet me performancë të lartë në marrdhënie matricore, duke menaxhuar buxhete me shuma të mëdha, si dhe duke integruar modele të qëndrueshme menaxhimi. Të ketë të paktën dy vite eksperiencë si menaxher në projekte të financuara nga qeveria dhe/ose organizatat ndërkombëtare të zhvillimit.
* Njohuri të mira në funksionimin e administratës dhe institucioneve të tjera të varësisë.
* Të jetë i aftë në krijimin e marrdhënieve me drejtoritë, koordinimin ndër-institucional, partnerët ndërkombëtarë, për të arritur qëllimet e programit dhe për të siguruar qëndrueshmërinë e rezultateve, nëpërmjet sektorëve.
* Aftësi të provuara në prezantimin dhe menaxhimin e teknologjisë, për të mundësuar përmirësimin e të mësuarit; të forcojë mirë-menaxhimin e të dhënave, sigurinë dhe transparencën e të dhënave; modernizimin e shërbimeve dhe aksesin e palëve kryesore të interesit.
* Aftësi të provuara për zhvillimin e partneriteteve strategjike dhe koordinimit ndër-institucional.
* Aftësi drejtuese për të punuar në marrëdhënie matrice.
* Kapacitet për të punuar në mënyrë të pavarur, të ketë vendimmarrje dhe të zgjidhë problematikat.
* Aftësi për të ndarë prioritetet, për të punuar nën presion dhe për të trajtuar shumë detyra brenda afateve kohore të ngushta. Përvojë pune me ekipe ndërfunksionale.
* Aftësi të shkëlqyera komunikimi me shkrim dhe me gojë në gjuhën Angleze dhe Shqipe.
* Aftësi të shkëlqyera IT për përdorimin e Microsoft Office dhe softuerëve të tjerë, duke përfshirë softuerin e menaxhimit të projekteve.
1. **DEKLARATA E KONFIDENCIALITETIT**

Të gjitha të dhënat dhe informacionet e marra nga MAS dhe burime të tjera, për qëllimin e kësaj detyre do të trajtohen në mënyrë konfidenciale dhe do të përdoren vetëm në lidhje me zbatimin e këtyre Termave të Referencës. Të gjitha të drejtat e pronësisë intelektuale që rrjedhin nga zbatimi i këtyre Termave të Referencës i takojnë MAS. Përmbajtja e materialeve shkresore të marra dhe të përdorura për këtë detyrë nuk mund të zbulohet me asnjë pale të tretë, pa autorizimin paraprak të shprehur me shkrim nga MAS.

1. **KRITERET E VLERËSIMIT**

Aplikantët që plotësojnë kërkesat e kualifikimit do të vlerësohen më tej bazuar në kriteret e mëposhtme:

1. Kualifikimet e përgjithshme – 30 pikë

2. Përvoja dhe aftësitë – 60 pikë

3. Gjuha dhe aftësitë IT – 10 pikë

1. **PËRZGJEDHJA**

Shërbimi do të zgjidhet sipas dispozitave të “Rregullores së Prokurimit të Bankës Botërore për Huamarrësit nën Financimin e Projekteve të Investimeve”, i krijuar më datë 1 Korrik 2016, rishikuar në Nëntor 2017, Gusht 2018 dhe Nëntor 2020, bazuar në Metodën e Përzgjedhjes së Individit.

**Aneksi 1**

**Përmirësimi i Aftësive Digjitale dhe Themelore**

Përmirësimi i aftësive digjitale dhe themelore do të arrihet kryesisht përmes SmartLab-eve dhe infrastrukturës mbështetëse, mbështetjes për mësimdhënien dhe mësimnxënien (me një theks të fortë për qasje gjithëpërfshirëse), me ngritjen e kapaciteteve sistematike në 200 shkollat fillore.

Kjo nismë do të mbështesë gjithashtu pilotimin e zgjidhjeve digjitale për mësimin në distancë në një shkollë kolektive dhe një shkollë në distancë, ku shumica e nxënësve janë nga komuniteti Rom. SmartLab-et do të përdoren kryesisht për të mësuar aftësitë digjitale dhe themelore (duke filluar me Numeracionin) nga klasa 1 deri në 3, si pjesë e kurrikulës kombëtare, si dhe për të mbështetur potencialisht zbatimin e kurrikulës së TIK-ut në nivelet më të larta.

Për sa i përket zbatimit të renditjes, ai do të mbështesë krijimin e strategjisë për kurrikulën dhe aftësitë digjitale. Më pas, pasi të ngrihen kapacitetet dhe të bëhen ndryshimet e nevojshme pedagogjike në vitin e parë, ai do të zgjerohet në mësimdhënien për aftësimin e Numeracionit. Programi do të lehtësojë zbatimin e kurrikulës së miratuar të TIK, duke përdorur Code Monkey (një platformë për aftësitë digjitale që përdoret tashmë në Shqipëri dhe financohet jashtë këtij Programi).

Për aftësitë themelore, Programi do të fillojë me mbështetjen e aftësive të Numeracionit, duke gjetur një zgjidhje të përshtatshme të Numeracionit online, që mund të pilotohet dhe përdoret në 200 SmartLab-et e mbështetura përmes PforR, si dhe investime shtesë në platformat e tjera (me të gjitha platformat që funksionojnë brenda një kornizë të përcaktuar qeverisësë të të dhënave, për të siguruar mbrojtje të fortë të të dhënave, veçanërisht për fëmijët). Në të gjitha rastet, zbatimi i programit do të përfshijë hartimin dhe zbatimin e kornizave të përshtatshme të vlerësimit, për të vlerësuar marrjen e njohurive nga fëmijët sipas klasës dhe kontributin e dhënë nga Smartlab-et për zhvillimin e tyre.

Një Komitet Drejtues do të sigurojë një pasqyrë të përgjithsme strategjike të zbatimit të Programit, koordinim ndërinstitucional të nivelit të lartë dhe një qasje të gjithë qeverisë për zbatimin e Programit.

Një Grup Pune (GP), i përbërë nga përfaqësues të nivelit të lartë, do të ofrojë këshilla për politikat dhe do të mbikëqyrë implementimin, duke përfshirë aspektet teknike të zbatimit të Programit për SmartLab-et.

AKSHI është agjencia përgjegjëse zbatuese për arritjen e rezultateve të Programit. Ata kanë një ekip teknikisht të kualifikuar, i cili është shumë i përkushtuar në zbatimin e programit të Transformimit Digjital të Qeverisë Shqiptare.

Për të forcuar mbledhjen e të dhënave dhe monitorimin e rezultateve të Programit, si dhe për të ndihmuar në përmbushjen e përgjegjësive në kuadër të IPF-së, AKSHI do të krijojë një Njësi Koordinimi (CU) të dedikuar. CU i ngritur brenda AKSHI-t do të merret me monitorimin e përgjithshëm të Programit të propozuar, duke përfshirë mbledhjen e të dhënave, zbatimin e planit M&E, verifikimin e DLI-ve dhe përgjegjësitë e besuara.

MAS do të udhëheqë aktivitetet e SmartLab-eve nga këndvështrimi arsimor dhe mësimor, duke përfshirë zhvillimin dhe vendosjen e përmbajtjes mësimore, ngritjen e kapaciteteve të mësuesve dhe përmirësimin e kurrikulës, si dhe sigurimin e të dhënave për sistemin e monitorimit dhe llogaridhënies për mësimdhënien. MAS do të caktojë një ekip për zbatimin e suksesshëm të PforR, me staf të brendshëm dhe ekspertë të jashtëm. Ky ekip pritet të punojë ngushtë me CU për të gjitha aktivitetet nën komponentin e SmartLab-eve.

CU do të mbajë takime të rregullta me ekipin e SmartLabeve në MAS, si dhe ekipi SmartLabeve në MAS do të ftohet në takimet e CU, kur të diskutohen çështjet e SmartLab-eve.